b'\n_START_ARTICLE_\nKastellet g\xc3\xa5rd\n_START_PARAGRAPH_\nKastellet g\xc3\xa5rd var opprinnelig en husmannsplass under Nordseter g\xc3\xa5rd, fra 1750-\xc3\xa5rene. _NEWLINE_I 1813 ble en flott hovedbygning oppf\xc3\xb8rt, i kombinasjon med den gamle bygningen fra 1700-tallet. Huset er i laftet t\xc3\xb8mmer, med ytre panel av nyere dato._NEWLINE_I 1832 ble g\xc3\xa5rden kj\xc3\xb8pt av J\xc3\xb8rgen Wright Cappelen, grunnleggeren av J. W. Cappelens forlag._NEWLINE_Kastellet er i dag totalrenovert innvendig og utvendig og er et sjeldent hus i Oslo-sammenheng, og ett av de aller eldste st\xc3\xb8rre hus som er bevart i Nordstrand bydel. Fra innsiden kan man fremdeles beundre originale brede furugulv og t\xc3\xb8mmervegger.  _NEWLINE_Huset har i dag adresse Kastellveien 2 D, og befinner seg nedenfor Ekebergveien, rett syd for Kastellet trikkeholdeplass.'